มีเพศสัมพันธ์แล้วถุงยางเเตกแล้วกินยาคุมฉุกเฉิน ได้9วันแล้วประจำเดือนยังไม่มาซื้อที่ตรวจครรภ์มาตรวจก็ไม่ขึ้นว่าท้อง ควรทำไงค่ะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดประมาณ 85-95% เมื่อรับประทานภายใน 72 ชั่วโมงหลังมีเพศสัมพันธ์หลังกินยาคุมฉุกเฉินนั้นแนะนำให้สังเกตประจำเดือนในรอบถัดไปว่ามาตามปกติหรือไม่ คือประจำเดือนอาจมาคลาดเคลื่อนได้บ้าง แต่ไม่ควรเกิน 35 วันนับจากครั้งก่อน หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก